विद्यार्थी मित्रों का धरना जारी
नागौर| विद्यार्थीमित्र शिक्षक संघ की ओर से विभिन्न मांगों को लेकर किया जा रहा धरना-प्रदर्शन लगातार 10वें दिन गुरुवार को भी जारी रहा। संघ के अध्यक्ष महेंद्र डिडेल ने बताया कि डीईओ प्रारंभिक की ओर से राज्य सरकार के नियमों की अवहेलना करते हुए विद्यार्थी मित्रों की परिवेदनाओं का निस्तारण नहीं किया जा रहा है। सरकार भी ध्यान नहीं दे रही है। उन्होंने बताया कि संघ की मांगे नहीं मानने विद्यार्थी मित्रों का शत प्रतिशत चयन नहीं होने पर उग्र आंदोलन किया जाएगा। इस दौरान सचिव लालाराम, जगराम ताडा, राजेंद्र, प्रेमराज लखारा, कैलाश मुंडेल, महेश, श्रवण राम, अजयपाल, गोविंदराम, महावीर, हनुमानराम सहित बड़ी संख्या में विद्यार्थी मित्र उपस्थित रहे।
hin_Deva hin_Deva